Malema nié buite konteks aangehaal, meen Cele | Maroela Media
Die EFF het Dinsdag gesê Cele en die polisievakbond Popcru het Julius Malema, leier van die EFF, se uitlatings oor polisiegeweld teen betogers buite konteks geplaas asof dit 'n dreigement was teen polisiebeamptes. "Dit is 'n blatante leuen en 'n manipulasie van die feite," het die EFF in 'n verklaring gesê.
Dit volg ná Cele reageer het oor uitsprake die afgelope naweek tydens 'n byeenkoms in die Vrystaat waar Malema direkte geweld teen polisiebeamptes en hul gesinne aangemoedig het.
Die EFF hou vol die uitsprake hou slegs verband met polisiegeweld teen betogers en beamptes wat dink hulle is verhewe bo die wet.
Cele het Woensdag gesê hy is nie oortuig deur die EFF se bewerings nie. "Hy is seker dat Malema direkte geweld teen beamptes van die SAPD, hul mans en vroue, hul kinders en hul families, aangemoedig het," het Lirandzu Themba, woordvoerder van die polisieministerie, gesê.
Malema het gesê: "As die Suid-Afrikaanse polisie 'n geveg soek, dan moet hulle dit verklaar. Ons sal hulle op dieselfde manier hanteer as wat ons in die 80's gedoen het. Ons sal nie net by stakings met hulle baklei nie, ons sal na hulle huise toe gaan en in hulle eie huise met hulle en hul families baklei. Ons sal een vir een na julle toe kom in jul gemaksone."
Cele hou vol dié tipe aanhitsing is onwettig en het nie 'n plek in 'n demokratiese samelewing nie. "As 'n politieke organisasie het die EFF en sy leier die reg om hul sienings uit te spreek oor die huidige regering. As mense, hul geliefdes en hul huise egter gedreig word, sal dit nie geduld word of toegelaat word om te gebeur nie," het Cele gesê.
Cele benadruk daar sal gevolge wees teen enigiemand wat op die dreigemente teen polisiebeamptes of hul familielede reageer.
Cele wil ook die EFF daaraan herinner dat alle polisiebeamptes aanspreeklik bly teenoor die wette van die land en enige beweerde wangedrag sal deur die onafhanklike polisieondersoekdirektoraat (Opod) ondersoek word.
Wie is in hegtenis geneem van die eff nie
Nou sluit jou maaitje met die pet toe Cele dis direkte aanhitsing en dreigemente! Is jy bang vir hom na julle hand om die blaas gesit het in Senekal? Ek hoop Cele weet ons sal ook onsself beskerm teen die klomp!
Ja cele, jy wil hul 'herinner' dat hul nie dreigemente teen die polisie mag maak nie! Asof jy nou jou deel gekoen het om dit te stop! Die dreigemente is gemaak, as dit wittes was sou hul gearessteer gewees het! Is jy bang vir malema of beskerm jy jou vriend?
'n Week is al amper verby na die uitlatings en dreigemente gemaak is, en die dapper muis loop nogsteeds vry rond? Werklikwaar interessant dat Cele noem dat sulke gedrag nie geduld sal word nie, wat en wanneer gaan hy iets daaraan doen? Dalk wag hy vir Malema om homself te kom oorgee?
Malema het die polisielede en hulle families gedreig met vergelding wat duidelik op tv gesien en gehoor kon word en die regering by name die polisie gee hom net 'n vaderlike vermaning. Afriforum gaan nou 'n saak aanhanig . Hoe meer pateties kan die ANC regering nog word